cyanic-selkie/wikianc huggingface dataset:
প্রোগ্রামিং ভাষার প্রজন্ম
প্রথম প্রজন্ম (1GL)
The instructions in 1GL are made of binary numbers, represented by 1s and 0s. This makes the language suitable for the understanding of the machine but far more difficult to interpret and learn by the human programmer.
দ্বিতীয় প্রজন্ম (2GL)
দ্বিতীয়-প্রজন্মের প্রোগ্রামিং ভাষা (2GL) হল অ্যাসেম্বলি ভাষা শ্রেণীবদ্ধ করার একটি প্রজন্মগত উপায়।
তৃতীয় প্রজন্ম (3GL)
উদাহরণ: C, C++, Java, Python, PHP, Perl, C#, BASIC, Pascal, Fortran, ALGOL, COBOL
তৃতীয়-প্রজন্মের প্রোগ্রামিং ভাষা (3GL) অনেক বেশি মেশিন-স্বাধীন (সহজে বহনীয়) এবং আরও প্রোগ্রামার-বান্ধব। এতে সামগ্রিক ডেটা প্রকারের জন্য উন্নত সমর্থন এবং এমনভাবে ধারণা প্রকাশ করার মতো বৈশিষ্ট্য অন্তর্ভূক্ত রয়েছে যা কম্পিউটার নয়, প্রোগ্রামারের পক্ষ সমর্থন করে। কম্পিউটারকে অপ্রয়োজনীয় বিবরণের যত্ন নেওয়াতে একটি তৃতীয়-প্রজন্মের ভাষা দ্বিতীয় প্রজন্মের ভাষার তুলনায় উন্নত। 3GLগুলি পূর্ববর্তী প্রজন্মের ভাষার তুলনায় আরও ভাবমূলক, তাই তাদেরকে প্রথম এবং দ্বিতীয়-প্রজন্মের তুলনায় উচ্চ-স্তরের ভাষা হিসাবে বিবেচিত যেতে পারে। ১৯৫০-এর শেষের দিকে প্রথম প্রবর্তিত হওয়া Fortran, ALGOL, এবং COBOL হল প্রাথমিক 3GL-এর উদাহরণ।
বর্তমানে সর্বাধিক জনপ্রিয় সাধারণ-ক্ষেত্রের ভাষাগুলো, যেমন C, C++, C#, Java, BASIC এবং Pascal-ও তৃতীয় প্রজন্মের ভাষা, যদিও এই ভাষাগুলির প্রতিটিকে অন্যান্য সমসাময়িক বৈশিষ্ট্যের উপর ভিত্তি করে অন্যান্য বিভাগে আরও উপবিভক্ত করা যেতে পারে। বেশিরভাগ 3GL স্ট্রাকচার্ড প্রোগ্রামিং সমর্থন করে। কিছু আবার অবজেক্ট ওরিয়েন্টেড প্রোগ্রামিং সমর্থন করে। এই জাতীয় বৈশিষ্ট্যগুলি প্রায়ই একটি 3GL হওয়ার পরিবর্তে একটি ভাষা বর্ণনা করতে ব্যবহৃত হয়ে থাকে।
চতুর্থ প্রজন্ম (4GL)
উদাহরণ: ABAP, Unix Shell, SQL, PL/SQL, Oracle Reports, R
চতুর্থ প্রজন্মের ভাষাগুলি নির্দিষ্ট প্রোগ্রামিং ডোমেইনের দিকে বিশেষায়িত হয়ে থাকে। 4GL-এর মধ্যে ডাটাবেজ ম্যানেজমেন্ট, রিপোর্ট তৈরি, গাণিতিক অপ্টিমাইজেশান, GUI ডেভেলপমেন্ট বা ওয়েব ডেভেলপমেন্টের জন্য সমর্থন অন্তর্ভুক্ত থাকতে পারে।
পঞ্চম প্রজন্ম (5GL)
উদাহরণ: Prolog, OPS5, Mercury
পঞ্চম-প্রজন্মের প্রোগ্রামিং ভাষা (5GL) প্রোগ্রামার দ্বারা লিখিত একটি অ্যালগরিদম ব্যবহার না করে বরং প্রোগ্রামে দেওয়া সীমাবদ্ধতা ব্যবহার করে সমস্যা সমাধানের উপর ভিত্তি করে তৈরী প্রোগ্রামিং ভাষা । বেশিরভাগ সীমাবদ্ধতা-ভিত্তিক এবং যুক্তিভিত্তিক প্রোগ্রামিং ভাষা এবং কিছু অন্যান্য ঘোষণামূলক প্রোগ্রামিং হলো এই পঞ্চম প্রজন্মের ভাষা। এটি নিজেই সমস্যা সমাধানের জন্য কৃত্রিম বুদ্ধিমত্তা বা (AI) প্রযুক্তি ব্যবহার করে থাকে।
যদিও চতুর্থ-প্রজন্মের প্রোগ্রামিং ভাষাগুলি নির্দিষ্ট প্রোগ্রাম তৈরি করার জন্য ডিজাইন করা হয়েছে, পঞ্চম-প্রজন্মের ভাষাগুলি এমনভাবে ডিজাইন করা হয়েছে যাতে কম্পিউটার প্রোগ্রামার ছাড়াই একটি প্রদত্ত সমস্যা সমাধান করতে পারে। এইভাবে, ব্যবহারকারীকে কেবলমাত্র কোন সমস্যাগুলি সমাধান করা দরকার এবং কোন শর্ত পূরণ করা দরকার তা নিয়ে চিন্তা করতে হবে, কিন্তু কীভাবে সেগুলি সমাধান করার জন্য একটি রুটিন বা অ্যালগরিদম প্রয়োগ করতে হবে তা নিয়ে চিন্তা করতে হবেনা৷ পঞ্চম প্রজন্মের ভাষাগুলি মূলত কৃত্রিম বুদ্ধিমত্তা বা এআই গবেষণায় ব্যবহৃত হয়ে থাকে। OPS5 এবং Mercury হল পঞ্চম-প্রজন্মের ভাষার উদাহরণ, একইভাবে ICAD-ও, যা Lisp- এর উপর ভিত্তি করে নির্মিত হয়েছিল। KL-ONE হল একটি ফ্রেম ভাষা যা সম্পর্কিত ধারণার একটি উদাহরণ।
ষষ্ঠ প্রজন্ম (6GL)
উদাহরণ: Bubble.io
ষষ্ঠ-প্রজন্মের প্রোগ্রামিং ভাষা (6GL) হল ভিজ্যুয়াল ডেভেলপমেন্টের উপর ভিত্তি করে তৈরী প্রোগ্রামিং ভাষা। এগুলোর সামগ্রিক বৈশিষ্ট্য হলো "নোকোড" বা "ভিজ্যুয়াল ডেভেলপমেন্ট"। NoCode ডেভেলপমেন্ট প্ল্যাটফর্ম সম্পর্কে আরও বিস্তারিত জানার জন্য এখানে দেখুন
ইতিহাস
প্রোগ্রামিং ভাষায় "প্রথম-প্রজন্ম" এবং "দ্বিতীয়-প্রজন্ম" শব্দগুলো "তৃতীয়-প্রজন্ম" শব্দটি তৈরির আগে ব্যবহার করা হয়নি; এই তিনটি নামের কোনোটিই প্রোগ্রামিং ভাষার প্রাথমিক সংকলনে উল্লেখ করা হয়নি। কম্পিউটার প্রযুক্তির তৃতীয় প্রজন্মের প্রবর্তন একটি নতুন প্রজন্মের প্রোগ্রামিং ভাষার সৃষ্টির সাথে মিলে যায়। মেশিনের ক্ষেত্রে এই প্রজন্মগত পরিবর্তন উচ্চস্তরের প্রোগ্রামিং ভাষা নামে পরিচিত অনেকগুলি গুরুত্বপূর্ণ পরিবর্তনের সাথে সম্পর্কযুক্ত,যা নিচে আলোচনা করা হয়েছে, যেখানে প্রযুক্তিগত বিষয়বস্তু উল্লেখ করে উচ্চস্তরের প্রোগ্রামিং ভাষার সাথে দ্বিতীয়/তৃতীয় প্রজন্মের পার্থক্যের পাশাপাশি যান্ত্রিক ভাষাকে প্রথম প্রজন্মের ভাষা এবং অ্যাসেম্বলি ভাষাকে দ্বিতীয় প্রজন্ম হিসেবে উল্লেখ করা হয়েছে।
প্রাথমিকভাবে, অ্যাসেম্বলির চেয়ে উচ্চস্তরের সকল প্রোগ্রামিং ভাষাকে "তৃতীয়-প্রজন্ম" বলে অভিহিত করা হয়েছিল, কিন্তু পরে (তৎকালীন), নতুন ঘোষণামূলক প্রোগ্রামিং (যেমনঃ প্রোলগ এবং ডোমেইন-স্পেসিফিক ভাষা) আলাদা করার চেষ্টা করার জন্য " চতুর্থ প্রজন্ম " শব্দটি চালু করা হয়েছিল; যেগুলি আরও উচ্চস্তরে এবং ব্যবহারকারীর আসল ডোমেইন (যেমনঃ প্রাকৃতিক-ভাষা স্তর) - এর চেয়েও আরও নিকটবর্তীতে কাজ করার দাবী করে। অপরিহার্য উচ্চ-স্তরের ভাষা, যেমনঃপ্যাসকেল, সি, ALGOL, ফোর্টরান, বেসিক, ইত্যাদি
উচ্চস্তরের ভাষাগুলির (তৃতীয় প্রজন্ম এবং পরবর্তী) "প্রজন্মগত" শ্রেণীবিভাগ কখনই সম্পূর্ণরূপে সুনির্দিষ্ট ছিল না এবং পরবর্তীতে সম্ভবত পরিত্যক্ত করা হয়েছিল, আরও সুনির্দিষ্ট শ্রেণীবিভাগ সাধারণ ব্যবহার লাভ করার ফলে, যেমন অবজেক্ট ওরিয়েন্টেড প্রোগ্রামিং, এবং Function। C থেকে আসে C++ এবং পরে জাভা এবং C# ; লিস্প থেকে CLOS ; অ্যাডা টু অ্যাডা 2012 ; এমনকি COBOL থেকে COBOL 2002 । সেই ‘প্রজন্মে’ নতুন ভাষার উদ্ভবও হয়েছে।
তথ্যসূত্র
<references group="" responsive="1">
বিশ্ব চ্যাম্পিয়ন ফুটবল ক্লাবের তালিকা
অফিসিয়াল প্রতিযোগিতা (ফিফার জন্য):
আন্তঃমহাদেশীয় কাপ
২০০০ সালে ফিফা ক্লাব বিশ্বকাপ শুরুর আগে এই কাপটিকে বলা হত বিশ্ব ক্লাব চ্যাম্পিয়নশীপ।
২০০৫ সাল থেকে ইন্টারকন্টিনেন্টাল কাপ বন্ধ করে তার স্থানে ফিফা ক্লাব বিশ্বকাপ প্রতিযোগিতা অনুষ্ঠিত হচ্ছে যেটিতে উয়েফা ও কনমেবল ছাড়াও আরো অংশ নিচ্ছে উত্তর আমেরিকান, এশীয়, আফ্রিকান এবং ওশেনীয় বিজয়ীরা।
আসলে এটা ক্লাবের জন্য বিশ্ব কাপ মত আনুষ্ঠানিকভাবে গণ্য করা হয়।
ফিফা ক্লাব বিশ্বকাপ
এটি বিশ্বের ছয়টি মহাদেশীয় ফুটবল সংস্থা থেকে শিরোপাধারী ক্লাবগুলোর ফুটবল প্রতিযোগিতাবিশেষ। জানুয়ারি, ২০০০ সালে প্রথম ফিফা ক্লাব বিশ্বকাপ প্রতিযোগিতা ব্রাজিলে অনুষ্ঠিত হয়েছিল। দুই মহাদেশ নিয়ে ১৯৬০ সালে বার্ষিকাকারে প্রবর্তিত ইন্টারকন্টিনেন্টাল কাপের আদলে এ প্রতিযোগিতার রূপরেখা প্রণয়ন করা হয়। নতুন এ প্রতিযোগিতা প্রবর্তনের পূর্ব পর্যন্ত ইন্টারকন্টিনেন্টাল কাপের শিরোপাধারী দলগুলো বিশ্ব ক্লাব চ্যাম্পিয়নের মর্যাদা পেয়েছে। ২০০৫ সালে ফিফা ক্লাব বিশ্বকাপ ইন্টারকন্টিনেন্টাল কাপের স্থলাভিষিক্ত হয় এবং ২০০৬ সাল থেকে এটি বর্তমান নামে অদ্যাবধি প্রচলিত রয়েছে।
লা স্ত্যাচিয়নে
স্টেশনটি ওয়ালকিল উপত্যকার পূর্ব নাকি পশ্চিম পাশে স্থাপন করা হবে তা নিয়ে দীর্ঘ পাবলিক বিতর্ক শেষে ১৮৭০ সালে পূর্ব পাশে নিউ প্যাল্টজ গ্রামে স্থাপন করা হয়। ১৮৭০ সালের ২০ ডিসেম্বর আনুষ্ঠানিকভাবে বড় অনুষ্ঠানের মাধ্যমে উদ্বোধন করা হয়। এক দশক পরে মহঙ্ক পাহাড়ী বাড়িতে ছুটি কাটাতে আসা ব্যক্তিদের কাছে জনপ্রিয় প্রস্থান কেন্দ্র হিসেবে জনপ্রিয় হয়ে ওঠে। এর মধ্যে আমেরিকার দুজন রাষ্ট্রপতি আছেন। ১৯ শতাব্দী পর্যন্ত ডজনের বেশি কোচ স্টেশন এবং মহঙ্কের মধ্যে প্রতিদিন যাতায়াত করেছে।
১৯০৭ সালে স্টেশনটি আগুনে পুড়ে যায় এবং সেই বছরেই পূনঃর্নির্মাণ করা হয়। মোটরগাড়ির উত্থানের ফলে স্টেশনে যাত্রী পরিবহন কমতে থাকে এবং ১৯৩৭ সালে বন্ধ হয়ে যায়। ১৯৫৯ সালে স্টেশনটি সম্পূর্ণ বন্ধ করে বিক্রি করে দেওয়া হয়। বন্ধের পর এটা বিভিন্ন ব্যবসায় ব্যবহৃত হয়। এর মধ্যে পাবলিক এক্সেস টেলিভিশন স্টেশন অন্যতম। ১৯৭৭ সাল পর্যন্ত ওয়ালকিল উপত্যকায় মালবাহী সেবা অব্যহত ছিলো।
ভবনটি ভগ্নদশায় ছিলো যা ১৯৮০'র দিকে প্রায় ধ্বংস হয়ে যায় এবং কাছের রেল লাইন গুলি তুলে ১৯৮৪ সালে ছোট ছোট অংশে বিক্রি করা হয়। ১৯৮৮ সালে স্টেশনটি সংস্কার করা হয়। এটাকে রিয়েল এস্টেট অফিস হিসেবে ব্যবহার করা হয়। ১৯৯৯ সালে স্টেশনটি ইতালিয় রেস্তোরাঁয় পরিণত হয় এবং এর বর্তমান নাম লা স্ত্যাচিয়নে গ্রহণ করে। ২০০৩ সালে ভবনটি বর্ধিত করা হয় এবং ২০০৮ সালে এখানে একটি মব ফিল্মের সেট স্থাপন করা হয়।
পরিকল্পনা ও নির্মাণ
বাম|থাম্ব|313x313পিক্সেল|১৮৭৫ সালে ওয়ালকিল গ্রামের মানচিত্রে ওয়াল্কিল নদীর পুর্বতীরে ১৮৬৪ সালে শাওয়াংক এবং নিউ প্যাল্টজের মধ্যকার ওয়ালকিল ভ্যালী রেলপথ সম্প্রসারণের প্রস্তাব পরিকল্পনা করা হয়। একই বছরে সম্ভাব্য রুট এবং খরচ নির্ধারণের জন্য মার্চ মাসে একটি সিভিল ইঞ্জিনিয়ারিং জরিপ চালানো হয়। প্রস্তাবণা একটি বিতর্কের সৃষ্টি করে যে নিউ প্যাল্টজে ওয়ালকিল নদীর পূর্ব নাকি পশ্চিম তীরে রেলপথটি নির্মিত হবে। পশ্চিম পাশের পথটি  কম ছিলো সেই তুলনায় পূর্ব পাশে রেলপথ নির্মাণে ২৫০০০ মার্কিন ডলারের বেশি খরচ হতো। যাইহোক নদীর পূর্বতীর দিয়ে এবং গ্রামের মধ্য দিয়ে রেলপথ নির্মাণ ব্যয় বৃদ্ধি করবে বলে ধারণা করা হয়।  ১৮৬৯ সালে নিউ প্যাল্টজে ১২৩,০০০ মার্কিন ডলার খরচে রেলপথ নির্মাণ হয়। ওয়ালকিল ভ্যালী রেলপথ উলস্টার কাউন্টির প্রথম রেলপথ এবং শিল্পোন্নত অঞ্চলের সংগে বিচ্ছিন্ন এই অঞ্চলের যোগাযোগ সাধন করে।
ডান|থাম্ব|250x250পিক্সেল|মন্টগোমেরি থথেকে কিংস্টন পর্যন্ট মূল ওওয়ালকিল ভ্যালী রেলপথ ১৮৬৯ সালের নভেম্বর মাসে দক্ষিণ নিউ প্যাল্টজের গার্ডিনার রেল ডিপো জাঁকজমকপূর্ণ অনুষ্ঠানের মাধ্যমে রেলওয়ে প্রধান উদ্বোধন করেন। ফরেস্ট গ্লেন এর হ্যামলেটে দ্বিতীয় গার্ডিনার নির্মাণ করা হয়। ১৮ মে ১৮৭০ রেলওয়ে কোম্পানি চুক্তিবদ্ধ ভাবে কাজ শুরু করে এবং একই দিনে নিউ প্যাল্টজ স্টেশনে কাজ শুরু করা হয়। নকশায় ডিপোর আকার ছিলো  নকশায় মালবাহী ও পেটরোগা রুমের পাশাপাশি একটি পানির ট্যাংক এবং ইঞ্জিন ঘর ছিলো। ওয়ালকিল ভ্যালী লাইনে অবস্থিত অন্যান্য স্টেশনের একটি করে বিশ্রামকক্ষ থাকলে এই স্টেশনে ছিলো দুটি। আলাদা স্থপতির বদলে একই আদলে ওয়ালকিল ভ্যালী রেলপথের স্টেশনগুলি নির্মাণ করা হয়। ডেলাওয়ার এবং হনেসডেল খালের মাধ্যমে স্টেশনের অর্ধেক কাঠ আসে পেনসিলভানিয়ার হনেসডেল থেকে। এবং তার কাঠামো ১৮৭০ সালে ১ জুলাই দাঁড় করানো হয়। ১৮৭০ সালে নির্মাণ কাজ সম্পন্ন হয়। জন সি. দেয়ো সুতোরের কাজ করে এবং রঙের কাজ করে স্নাইডার ও ফুলার, ঠিকাদার ছিলেন জন সি. শ্যাফার। রেলশ্রমিকদের বসবাসের জন্য শ্যাফার কোয়াটার নির্মাণ করেন।
১৮৭০ সালের জুনের শেষদিকে গার্ডিনার এবং নয়া প্যাল্টজের মধ্যকার প্ল্যাট্টেকিল ক্রিকের উপর ব্রিজ নির্মাণের রাজমিস্ত্রির কাজ শেষ হয় এবং জুলাইয়ে ট্রেসল কাজ সম্পন্ন হয়। ১৮৭০ এর সেপ্টেম্বরে রেলওয়ে গার্ডিনার এবং নয়া প্যাল্টজের মধ্যে পাত বসানো শুরু করে। অক্টোবরে শেষে পাত বসানো প্ল্যাট্টেকিল ক্রিক সেতু পর্যন্ত পৌঁছায় এবং ১৮৭০ সালের ১ ডিসেম্বর নয়া প্যাল্টজে গিয়ে পৌছায়।
উদ্বোধন এবং প্রাক পরিচালনা
ডান|থাম্ব|250x250পিক্সেল|আদি স্টেশনের চিত্র। দিনব্যাপী অনুষ্ঠানের মাধ্যমে ১৮৭০ সালের ২০ ডিসেম্বর স্টেশনটি আনুষ্ঠানিকভাবে খুলে দেওয়া হয়। সেসময়ে ওয়ালকিল ভ্যালি লাইন এরি রেলপথকে মন্টগোমারি-গশেন শাখাকে যুক্ত করে। উদ্বোধনীয় ট্রেন ৩৫০ জন যাত্রী নিয়ে গশেন যায় যা পথের প্রতিটি স্টেশনে থামে। ১৮৭০ সালে "ইলেকশান রিটার্ন" গ্রহণ করতে স্টেশনের টেলিগ্রাফ ব্যবহৃত হয়।
১৮৮০ সালের ৩ মার্চ চারজন ব্যক্তি স্টেশনে ডাকাতি করে গভীর রাতে তারা স্টেশনে প্রবেশ করে স্টেশনের সিন্দুকটি কেন্দ্রভাগে টেনে এনে ছিদ্র করার চেষ্টা করে গান পাউডার দিয়ে বিস্ফোরণ ঘটানোর চেষ্টা করে ব্যর্থ হয়ে একপাশ কেটে ফেলে। সিন্দুকে তারা ৩০০ সিগার, কিছু বিল এবং কাগজপত্র পায়। সন্দেহভাজন ব্যক্তিগণ পফকিপসিতে গ্রেফতার হলে স্থানীয় শেরিফ তাদেরকে নিউ প্যাল্টজে স্থানান্তর করতে অনিচ্ছুক ছিলেন। পফকিপসির শেরিফ মত দেন যে তারা তাদের কৃতকর্মের জন্য তৎক্ষণাৎ পরিশোধ করবে। গ্রেফতারের পরদিন অভিযুক্তদের নাপিতের দোকানে ক্ষৌরকর্ম করতে যেতে দেওয়া হয়। এর ফলে কিছু সাক্ষী সন্দেহভাজনদের সনাক্ত করতে অসমর্থ হয় এবং কর্মকর্তা প্রকাশ্যে অযোগ্য হিসেবে বিবেচিত হন। অভিযুক্তের পকেটে পাওয়া সিগার এবং সিন্দুকের সিগারে সাদৃশ্য ছিলো। এপ্রিলে বিচারের জন্য অভিযুক্তদের কিংস্টন কারাগারে নেওয়া হয়। তাদের বিদায় দেখতে নয়া প্যাল্টজ রেলস্টেশনে ভিড় জমে যায়। লোকগুলোকে প্রথম জলের ক্রেকসমেন হিসেবে অভিহিত করা হয়। লোকগুলো শেষ পর্যন্ত দোষী সাব্যস্ত হয়। স্টেশনে ডাকাতির ঘটনায় স্টেশন প্রতিনিধি ডোয়াইট মার্শকে রিভলভার দেওয়া হয় এবং রাতে মুল্যবান বস্তু না রাখার সিদ্ধান্ত নেওয়া হয়। পরবর্তীতে আরেকজন চোর জানালা ভেঙে প্রবেশ করে একবাক্স সিগার চুরি করে।
১৮৮১ সালে স্টেশন সংলগ্ন দুটি আচ্ছাদন (শেড) নির্মাণ করা হয়। আচ্ছাদনের জমিটি আগের বছর ৫০০ মার্কিন ডলার ব্যয়ে মহনক মাউন্টেন হাউজের সহ প্রতিষ্ঠাতা আলবার্ট স্মাইলি কিনেন। রিজোর্টের ঘোড়া রাখার জন্য শেড নির্মিত হয়। এই সময়কালে, প্রতিদিন ১৪টি স্ট্যাগকোচ অতিথিদের আনা নেওয়ার জন্য স্টেশন এবং মহনক এর মধ্যে চলাচল করতো। পশ্চিম তীরে ওয়ালকিল ভ্যালি লাইন ১৮৮১ সালের জুনে কিনে নিয়ে ১৮৮৭ সালে অতিরিক্ত লাইন যুক্ত করা হয় ডিপোতে যাতে মিনেওয়াসকা এবং মহনক এর মধ্যে বিশেষ অতিরিক্ত ভাড়ার দর্শনার্থীগণ চলাচল করতে পারে।
রাষ্ট্রপতি চেস্টার এ. আর্থার তার কন্যাকে সাথে নিয়ে স্টেশনটি পরিদর্শন করেন। তাকে স্বাগত জানান রেলওয়ে পরিচালক এবং তাদেরকে লেক মহনকে আনা হয়। রাষ্ট্রপতি রাদারফোর্ড বি হায়েজ মাঝে মাঝে মহনক মাউন্টেন হাউজের বিভিন্ন সম্মেলনে উপস্থিত হতেন। ১৮৯২ শহরবাসী তাকে অভ্যর্থনা জানাতে স্টেশনে জমায়েত হয়ে তার উদ্দেশ্যে "থ্রি চিয়ারস" দেয়। মাউন্টেইন হাউজের অন্যান্য গুরুত্বপূর্ণ অতিথি দের মধ্যে যারা ট্রেনে চড়ে এসেছেন তাদের মধ্যে আছে অপেরা গায়ক আর্নেস্টাইন স্ক্যুম্যান হেইনক এবং বাগ্মী উইলিয়াম জেনিংস ব্রায়ান। ১৯০৫ সালে সেটশন থেকে ওয়ালকিল নদী পর্যন্ত একটি সুইয়েজ লাইন বসানো হয়।
স্পিংটাউন স্টেশন
বাম|থাম্ব|250x250পিক্সেল|সাবেক রেলওয়ে সেতু যা ওয়ালকিল নদীর উপরে অবস্থিত। বর্তমানে এটা ওয়ালকিল নদী থেকে স্প্রিংটাউন পর্যন্ত জনসাধারণের পায়ে চলার পথ। গ্রামে স্টেশনটি নির্মাণ সম্পন্ন হওয়ার সাথে সাথে দ্বিতীয় স্টেশন স্পিংটাউনে নির্মাণ কাজ শুরু হয়। নয়া প্যাল্টজের উত্তর পশ্চিম অংশে অবস্থিত। স্টেশনটি দ্বিতল করার পরিকল্পণা করা হয় যার আয়তন। ১৮৭০ সালের ডিসেম্বরে ওয়ালকিল নদীর উপরে একটি  সেতু নির্মাণ সম্পন্ন হয়। রেল লাইন যেখানে কফি রোড অতিক্রম করেছে সেখানে স্টেশনটি নির্মাণ করা হয়। সমগ্র ইতিহাস জুড়ে স্প্রিংটাউন ভাড়াটেদের দখলে থাকে যারা বসবাসের জন্য ভাড়া নিতো।
আদি নিউ প্যাল্টজ স্টেশনটি ১৯০৭ সালের ২৩ এপ্রিল ভোর ৪ টা ৪৫ এ আগুনে পুড়ে যায়। মালগাড়ি ক্ষতিগ্রস্থ হয় এবং স্টেশন এজেন্ট ই জে স্নাইডারের কুকুর মারা যায়। অফিসের স্টোভ থেকে আগুনের সূত্রপাত হয় এবং স্থানীয় অগ্নি নির্বাপণী কোম্পানী পৌঁছানোর পূর্বেই ছড়িয়ে পড়ে. । ভবনটি পূনঃর্নির্মাণকালীন সময়ে একটি যাত্রীবাহী গাড়িকে অফিস হিসেবে ব্যবহার করা হতো । ১৯০৭ সালের সেপ্টেম্বরে কনক্রিট ভিত্তি এবং নতুন ভবনের কাঠামোর কাজ শুরু হয় কিন্তু নভেম্বরের আগপর্যন্ত অভ্যন্তরের কাজ শুরু হয়নি কারণ কাঠ তখনো এসে পৌঁছায়নি । ১৯০৭ সালের ৩১ ডিসেম্বর ভবন পুনর্নির্মাণ সমাপ্ত হয়। ১৯০৮ সালের ৭ ফেব্রুয়ারি ব্যবহার শুরু হয়।. নতুন ভবনের ছাদে পরিবর্তন আনা হয়। আদি ভবনে উলম্ব স্লেটস কিন্তু নতুন ভবনে আনুভূমিক ব্যাটেনস দেওয়া হয়। নবনির্মিত মালগাড়ি ভবন ডিপো থেকে কিছুটা দূরে নির্মাণ করা হয় ।
১৯১১ সালের আগপর্যন্ত ভবন পূনর্নির্মাণ পুরোপুরি সম্পন্ন হয়নি । এটা পূনর্নির্মাণের পূর্বের বছরে স্প্রিংটাউন ডিপোর সাইটে একটি বাড়ি নির্মাণ করা হয় । ১৯০৭ সালে নিউ ইয়র্ক পাবলিক সার্ভিস কমিশন নামে একটি নিয়ন্ত্রক সংস্থা গঠিত হয় ১৯১১ সালের মে মাসে এটা কাজ শুরু করে। । স্প্রিংটাউন স্টেশনে কোন স্টেশন এজেন্ট বা মালগাড়ি ঘর ছিলোনা । ১৯২৫ সালে ছুটে চলা ট্রেল থেকে আগুনের ফুলকি উড়ে এসে স্প্রিন্টাউন এর ছয়টি ভবন পুড়িয়ে দেয়, ক্ষতির পরিমাণ ৭০০০ মার্কিন ডলার । নয়া প্যাল্টজ স্টেশনের বৈশিষ্ট্য স্প্রিংটাউনকে একটি সম্প্রদায় হিসেবে পরিচিতি দেয়।
অবসান
ডান|থাম্ব|250x250পিক্সেল|বন্ধের পরে সাবেক স্টেশন যা ১৯৮৮ সালে রবার্ট মার্ক সংস্কার করেন। ১৯৩৭ সালে ওয়ালকিল ভ্যালী লাইন বন্ধ করে দেওয়া হয় কারণ মোটরগাড়ির ব্যবহার দিন দিন বেড়ে চলেছিলো। ১৯৫৮ সালের ডিসেম্বরে ভবনটি (যা নিউ ইয়র্ক সেন্ট্রাল রেলরোডের অধীনে ছিলো) আর রেলরোড স্টেশন হিসেবে ব্যবহার করা হতো না । ১৯৫৯ সালে এটা বিক্রি করে দেওয়া হয় । বিভিন্ন স্থানীয় কার্যক্রমে ভবনটি ব্যবহৃত হতে থাকে যেমন নাইটস অভ কলম্বাসের চ্যাপ্টার হাউজ এবং একটি পাবলিক এক্সেস টেলিভিশন স্টেশন। টেলিভিশন স্টেশনের অধীনে ভবনটির ছাঁদ এবং ফ্লাটবোর্ডস সংস্কার করা হয়।
১৯৭৭ সালে সম্পত্তির মালি ফাটনার এবং গোল্ড অ্যাসোসিয়েটস ভবনে একটি পানশালা খোলার চেষ্টা করে। তাদের জোনিং পারমিট প্রত্যাখাত হয়; গ্রামের মেয়র এর বিরোধিতা করেন এবং বোর্ড বিশ্বাস করে যে আশপাশের ফ্লাট থেকে অভিযোগ আসতে পারে। এটাও ধারণা করা হয় যে সচল রেললাইনের পাশে এভাবে পানশালা খোলা অনিরাপদ এবং এরকম পদক্ষেপ পার্শ্ববর্তী হুগেনট ঐতিহাসিক জেলাকে হুমকির মুখে ফেলবে। ১৯৭৭ সালের ডিসেম্বরে ওয়ালকিল ভ্যালী লাইনের সাথে নিয়মিত মালগাড়ী পরিষেবা বন্ধ করে দেওয়া হয়। ১৯৮০'র দিকে স্থানটি তরুনদের জমায়েত হয়ে পান করার জায়গা হিসেবে পরিচিতি পায় । গ্রাম এটাকে ভেঙে ফেলার সিদ্ধান্ত নেয়ি. । সেই সময়ে রেল লাইনটি মালিক কনরেইল ১৯৮৩ থেকে ১৯৮৪ সালের মধ্যে করিডোর সহ সকল ট্রাক তুলে ফেলে ইস্পাত গুলো সরিয়ে নেন।
সংস্কার
বাম|থাম্ব|250x250পিক্সেল|লা স্ত্যাচিয়নে ২০০৩ সালে সম্প্রসারিত করা হয় রবার্ট মার্ক ১৯৮৬ সালে সাবেক স্টেশনটি ক্রয় করে ১৭৫,০০০ মার্কিন ডলার খরচ করে সংস্কার করেন। ১৯৮৭ সালে কাজ শুরু হয় এবং ১৯৮৮ সালের জানুয়ারী মাসের মধ্যে অর্ধেকের বেশি কাজ সম্পন্ন হয়। স্থাপত্যবিদ ম্যাট বিয়ালেকি প্রকল্প স্থাপত্যবিদ হিসেবে সাবেক নিউ প্যাল্টজ অপেরাকে রেস্তোরাঁয় রূপান্তরের দ্বায়িত্ব পালন করেন। ঠিকাদারের দ্বায়িত্ব পালন করেন। ভবনের নকশা করা হয় কাষ্ঠফলক শৈলী স্থাপত্য রীতিতে। পূর্ব এবং পশ্চিম পাশে উপসাগরমুখী জানালা রয়েছে। ভবনটি রিয়েল এস্টেট অফিস হিসেবে ব্যবহৃত হতো।
১৯৯৯ সালের ৯ ফেব্রুয়ারি গ্রামটি একটি পরিকল্পণা অনুমোদন করে যে জেফ ডিমার্কো এবং রোকো প্যানেটার যৌথ মালিকানায় ভবনটিকে ৩৬ আসনের ইতালীয় রেস্তোরাঁয় রূপান্তরিত করা হবে। সেই সময়ে স্টেশনটিকে তার বর্তমান নাম লা স্ত্যাচিয়নে দেওয়া হয়। ডিমার্কো পূর্বে দ্যা গিল্ডেড অটার রেস্তোরাঁ নির্মাণে দ্বায়িত্ব পালন করেন। ২০০০ সালের আগস্ট মাসে তিনি লা স্ত্যাচিয়নেের মালিকানা বিক্রি করে দেন।
ডান|থাম্ব|250x250পিক্সেল|ওয়ালকিল ভেলীর রেলপথ থেকে ভবনের দৃশ্য ভবনটি একটি রেলপথের পাশেই অবস্থিত এবং ভবনটির উত্তর প্রান্তে দৈর্ঘ্যের সাইকেল রাখার র‌্যাক অবস্থিত।  নিউ পাল্টজ গ্রাম অংশটি কনরেইলের কাছ থেকে ওয়ালকিল ভ্যালি রেলপথটি ১৯৯১ সালে কিনে নেয়। ১৯৯ সালের ৯ অক্টোবর জনসাধারণের চলার পথ হিসেবে উন্মুক্ত করা হয়। লা স্ত্যাচিয়নে ভবনের পার্কিং লটে একটি সাইন দিয়ে ট্রেইলের উপস্থিতি জানান দেয়। গ্রাম লা স্ত্যাচিয়নেকে রেলপথের উপর একটি পাবলিক পিকনিক টেবিল বসানোর অনুমতি দেয়। তবে শর্ত ছিলো রেস্তোরাঁ বাইরে খাবার পরিবেশন করতে পারবে না। ১৯৯৯ সালের আগস্ট মাসে রেলপথের নিচ দিয়ে গ্যাস লাইন এবং গ্যাস ট্যাঙ্ক সরানোর জন্য রেস্তোরাঁকে চাপ দেয় কিন্তু তাতে ব্যর্থ হয়ে ভবনটিকে রেস্তোরাঁ হিসেবে ব্যবহারে বাধা দিতে লা স্ত্যাচিয়নেের দখল সার্টিফিকেট প্রত্যাহার করা হয়।
২০০১ সালে গ্রামটি রেস্তোরাঁ সংলগ্ন এলাকায় পানি নিষ্কাশন সমস্যার সম্মুখীন হয়। ২০০২ সালের প্রথমদিকে গ্রাম লা স্ত্যাচিয়নে সম্প্রসারণ অনুমোদন করে যেখানে পানি নিষ্কাশন সমস্যার উল্লেখ ছিলো। রেস্তোরাঁ প্রয়োজনের তুলনায় বড় পাইপ বসানোর ঘোষণা দেয়। ২০০২ সালের ১০ অক্টোবর গার্ডিনার স্টেশনে আগুনে ভস্মীভূত হওয়ার পরে লা স্ত্যাচিয়নে সর্বশেষ ওয়ালকিল স্টেশন হিসেবে পরিচিত হয় যা তার আদি অবস্থানে টিকে ছিলো। ২০০৩ সালে সংস্কার শেষ হয়।
২০০৮ সালের মব ফিল্ম ফ্রন্ট ম্যান এর একটি দৃশ্য লা স্ত্যাচিয়নেে চিত্রায়িত করা হয়। চলচ্চিত্র পরিচালক রে জেনাড্রাই রেস্তোরাঁর মালিক রোকো প্যানেট্টার চাচাতো ভাই। দৃশ্যে ক্রিশ কলম্বোকে দেখানো হয়েছে যিনি মৃত জোসেফ কলম্বোর পুত্র, কলম্বো সন্ত্রাসী পরিবারর সাবেক প্রধান। ভবনটিকে ২৪ জুলাই ২০০৯ সালে নিউ প্যাল্টজ ডাউনটাউন ঐতিহাসিক জেলায় অন্তর্ভুক্ত করা হয়।
হাজারদুয়ারি জমিদার বাড়ি
হাজারদুয়ারি জমিদার বাড়ি বাংলাদেশ এর রাজশাহী জেলার বাগমারা উপজেলার যোগীপাড়া ইউনিয়নে অবস্থিত এক ঐতিহাসিক জমিদার বাড়ি, যা মূলত বীরকুৎসা জমিদার বাড়ি বা বীরকুৎসা পরগণা নামে পরিচিত।
ইতিহাস
নওগাঁ জেলার আমরুল ডিহির রাজা গোপাল ধাম তার মেয়ে প্রভাতী বালাকে ভারতের কাশী থেকে আসা বীরেশ্বর বন্দ্যোপাধ্যায়ের সাথে বিয়ে দেন এবং তার অধীনস্থ এই বীরকুৎসা পরগণাটি মেয়ে প্রভাতী বালা ও জামাই বীরেশ্বর বন্দ্যোপাধ্যায়ের নামে লিখে দেন। আর এই থেকেই এই জমিদার বাড়িটির জমিদারীর সূচনা হয়। ১৯৪৭ সালে বীরেশ্বর বন্দ্যোপাধ্যায়ের পরিবার ভারতের হুগলী চন্দনগরে চলে গেলে পরবর্তীকালে এই বাড়িটি সরকারের দখলে চলে আসে। তার ৫জন পুত্র ছিলেন। তারা হলেনঃ পরিমল, নির্মল, সুনীল, শ্যামল ও অমল। জমিদারের ১টি হাতী ও ৪টি লালবর্ণের ঘোড়া ছিল। হাতীতে চড়ে তিনি জমিদারী দেখাশুনা করতেন। জমিদারের ১৭টি নায়েব খাজনা আদায় ও হিসাব রাখতেন।
অবকাঠামো
হাজারদুয়ারী জমিদার বাড়ির দরজাগুলো সেগুন কাঠের তৈরী এবং সুন্দর কারুকাজ করা ছিলো। দরজাগুলো ছিল তিনটি স্তরে সাজানো। প্রথমে কাঠ, তারপর লোহার গ্রিল, এরপরে তা দামি কাঁচে মোড়ানো ছিলো। বীরেশ্বর বন্দ্যোপাধ্যায়ের দুই ভাই দুর্গা বাবু ও রমা বাবু এই প্রাসাদেই থাকতেন। প্রাসাদের সামনে বাহারি ফুলের বাগান ছিল। প্রাসাদের পশ্চিম দিকে খিড়কি দরজা পার হয়ে সান বাঁধানো একটি বিরাট পুকুর রয়েছে। এই পুকুরে শুধু জমিদার পরিবারই গোসল করত। প্রাসাদের ভেতরের এক পাশে ছিল জলসা ঘর। কলকাতা থেকে ভোলানাথ অপেরা এসে গান বাজনা করতো। পূর্ব দিকের দেউড়ির দুই পাশে ছয় জন করে বারো জন বরকন্দাজ থাকত। দেউড়ির পাশে ছিল মালখানা। এর কিছু দূরে ছিল মহাফেজখানা। প্রাসাদের পূর্বের দেউড়ি পার হয়ে সামনে আরেকটি বড় পুকুর আছে, সেখানে গোসল করত আমলা, পেয়াদা ও বরকন্দাজরা। এই পুকুরটি এখন বেদখল হয়ে গেছে। বকুলতলার পাশে খাজনা আদায়ের ঘর ছিল, যা এখন বীরকুৎসা তহসিল অফিস নামে পরিচিত। এর পাশের পূজা মন্ডপটিতে বসানো হয়েছে পোস্ট অফিস।
বর্তমান অবস্থা
বর্তমানে জমিদার বাড়ির ভৌত কাঠামো সংরক্ষণের অভাবে নষ্ট হয়ে যাচ্ছে।
ধলাঘাড় মাছরাঙা
ধলাঘাড় মাছরাঙা (Todiramphus chloris) বা সবুজাভ মাছরাঙা হল একপ্রকারের মাঝারি আকারের মাছরাঙা যারা প্রধানত হ্যালসায়োনিডি পরিবারের অন্তর্ভুক্ত, গেছো মাছরাঙা দের দল। এদেরকে অনেকসময় সাদা কলার্ড মাছরাঙা অথবা ম্যানগ্রোভ মাছরাঙা বলা হয়ে থাকে। এদের লোহিত সাগর থেকে দক্ষিণ এশিয়া, এবং অস্ট্রালেশিয়া থেকে পলিনেশিয়া পর্যন্ত এদের বিস্তার। এদের অনেকগুলো উপজাতি আছে যাদের সংখ্যা প্রায় ৫০ টা।
বর্ণনা
এই প্রজাতির মাছরাঙারা লম্বা এবং এদের ওজন হয় । এরা নীল থেকে সবুজের মধ্যে গায়ের রঙের পরিবর্তন হয় যেখানে দেহের নিচের অংশ সাদা রঙের হয়। এদের গলার চারপাশে সাদা রঙের একটা কলারের মতোন অংশ দেখতে পাওয়া যায়, এবং এই জন্যই এই প্রজাতির এইরূপ নামকরণ। কিছু প্রজাতির চোখের অপরে সাদা দাগ দেখতে পাওয়া যায় এবং অন্যান্যদের চোখ এবং ঠোঁটের মধ্যে সাদা স্পট দেখতে পাওয়া যায়। চোখের মধ্যে দিয়ে কালো রঙের স্ট্রাইপ থাকতে পারে। এদের বড়ো আকারের ঠোঁট হয় এবং তার রঙ হয় কালো এবং নিচের চোয়ালে একটা ফ্যাকাশে আভা দেখতে পাওয়া যায়।
মহিলা মাছরাঙারা পুরুষদের থেকে আরোও বেশি সব্জে রঙের হয়। অপ্রাপ্তবয়স্ক পাখিরা দেখতে অনেকটা ফ্যাকাশে বর্ণের হয়। এদের ঘাড় ও বুকের অপরে গাঢ় রঙের দাগ থাকে।
এদের বিভিন্ন রকমের ডাক আছে যা ভৌগোলিক অবস্থানের সাথে পরিবর্তন হয়। এদের সবথেকে পরিচিত ডাক খুব জোরে, কর্কশ এবং তারা বার বার ডাকতে থাকে।
বিস্তার এবং বাসস্থান
এদেরকে খুব সাধারণভাবে বিভিন্ন উপকূলীয় অঞ্চলে দেখতে পাওয়া যায় এবং বিশেষত ম্যানগ্রোভ এলাকায়। এদেরকে চাষের জমি, খোলা সমতলভূমি অথবা ঘাসের জায়গাতেও দেখতে পাওয়া যায়। কিছু কিছু জায়গায় এদের বাসস্থন পুরোপুরি দ্বীপপুঞ্জের ওপরে। এদেরকে প্রধানত দেখতে পাওয়া যায় বনে জঙ্গলে এবং পার্বত্য এলাকায়। এদেরকে অনেকসময় তার, পাথর এবং খোলামেলা গাছের ডালের ওপরে বসে থাকতে দেখা যায় শিকার ধরবার আগে।
উপজাতিদের তালিকা
এদের অনেক উপজাতি উপকূলীয় প্রধানত লোহিত সাগর থেকে পলিনেশিয়া পর্যন্ত এদের বিস্তার:
তুঘ
তুঘ (туг, tuğ, طوغ ṭuġ বা توغ tuġ) বা সুলদ (сүлд) হলো একটি দন্ড যার শীর্ষে ঘোড়া বা ইয়াক এর বিভিন্ন রংয়ের পুচ্ছলোম বৃত্তাকারে সজ্জিত থাকে। এটি ঐতিহাসিকভাবে মঙ্গোল সাম্রাজ্যের আমলে উড্ডয়ন করা হতো যা পরে তুর্ক-মঙ্গোল এবং উসমানীয় সাম্রাজ্যের তুর্কি খানাতসমূহের মধ্যে গৃহীত হয়। সপ্তদশ শতাব্দীতে, এটি বানছাক (Бунчук, Buńczuk) নামে স্ল্যাভীয় অশ্বারোহীদের (কসাক সৈনিকগণ, হাইদামাকা) দ্বারা গৃহীত হয়। এটি এখনো পোলিশ সেনাবাহিনীর কিছু ইউনিট কর্তৃক ব্যবহৃত হয়।
মঙ্গোল
সাদা লোম আবৃত নিশান শান্তি প্রতীক হিসাবে ব্যবহার করা হয়, যেখানে কালো নিশান ছিলো যুদ্ধের জন্য। ঘোড়ার পুচ্ছ ব্যবহার প্রতীকী কারণ ঘোড়া মঙ্গোলদের জীবিকা নির্বাহের মূল কেন্দ্র ছিল। এটি মরিন খুর (মঙ্গোলীয় বাদ্যযন্ত্র) এর জন্য ঘোড়ার লেজের চুল ব্যবহারের অনুরূপ।
মূল সাদা নিশানটি ইতিহাসের প্রথম দিকে বিলীন হয়ে যায়, তবে কালো নিশানটি চেঙ্গিস খানের আত্মার ভাণ্ডার হিসাবে বেঁচে যায়। মঙ্গোলরা নিশানটিকে সম্মান জানাতে থাকে এবং ১৭শ শতাব্দীতে জানাবাজারে (১৬৩৫-১৭২৩) কালো নিশানটি উড়ানো ও সুরক্ষার বিশেষ উদ্দেশ্যসহ একটি আশ্রম তৈরি করে। ১৯৩৭ সালের দিকে জাতীয়তাবাদী, সন্ন্যাসী এবং বুদ্ধিজীবীদের পরম শুদ্ধি এবং আশ্রমগুলির ধ্বংসের মাধ্যমে কালো নিশানটি বিলীন হয়ে গেল।
১৯৯০ এর দশকের গোড়ার দিকে গণতন্ত্র গৃহীত হওয়ার পরে পূর্ববর্তী কমিউনিস্ট লাল পতাকার পরিবর্তে ঐতিহ্যবাহী মঙ্গোলিয় রাষ্ট্রের প্রতীক হিসাবে নয়টি সাদা নিশানসমূহ নতুনভাবে তাৎপর্যপূর্ণ হয়েছিল।
মঙ্গোলিয় সশস্ত্র বাহিনীর মধ্যে, সামরিক পতাকা দন্ডের শীর্ষে কারুকার্য হিসাবে কালো তুঘ ব্যবহৃত হয়, যেখানে সাদা তুঘ ব্যবহৃত হয় মঙ্গোলিয় স্টেট অনার গার্ড দ্বারা এবং নাগরিক সুরক্ষা পরিষেবাদির পতাকার দন্ডের শীর্ষে কারুকার্য হিসাবে।
পিরোজপুর-১
পিরোজপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের ১২৭নং আসন।
সীমানা
পিরোজপুর-১ আসনটি পিরোজপুর জেলার পিরোজপুর সদর উপজেলা, নেছারাবাদ উপজেলা ও নাজিরপুর উপজেলা নিয়ে গঠিত।
সোনম কাপুর
সোনম কাপুর (Sonam Kapoor; सोनम कपूर) (জন্ম: ৯ই জুন, ১৯৮৫) ভারতের মহারাষ্ট্রের মুম্বই শহরে জন্ম করেন। তিনি একজন ভারতীয় অভিনেত্রী যিনি বলিউডে র তৈরী চলচ্চিত্রেতে অভিনয় করেন।
ব্যক্তিগত জীবন
সোনম কাপুর অনিল কাপুর এবং সুনিতা কাপুর এর কন্যা। তিনি চলচ্চিত্র নির্মাতা সুরিন্দর কাপুরের নাতনি।তিনি প্রযোজক বনি কাপুর, অভিনেতা সঞ্জয় কাপুর এবং সন্দীপ সন্দীপ মারওয়াহ-এর ভাইঝি। তিন ভাইবোনের মধ্যে সোনাম সবচেয়ে বড়; তার পরে রয়েছেন বোন রিয়া এবং ভাই হর্ষবর্ধন।
তিনি ইস্ট লন্ডন বিশ্ববিদ্যালয়ে পড়াশোনা করেছেন এবং ইউনাইটেড ওয়ার্ল্ড কলেজ অফ সাউথ ইস্ট এশিয়ায় নিজের নাম নথিভুক্ত করিয়েছিলেন আন্তর্জাতিক ব্যাকালোরিয়েটের জন্য। পরে সোনাম মুম্বই বিশ্ববিদ্যালয় থেকে স্নাতক হন। তার প্রধান বিষয় ছিলো রাষ্ট্রবিজ্ঞান এবং অর্থনীতি। তিনি ইংরেজি, হিন্দি এবং পঞ্জাবী ভাষায় কথা বলতে দক্ষ। তিনি ভারতীয় শাস্ত্রীয় নৃত্য এবং বিভিন্ন ল্যাটিন নৃত্যে প্রশিক্ষণ নিয়েছেন।
২০১৮ সালের ৮ মে তিনি ব্যবসায়ী আনন্দ আহুজার সাথে বিবাহবন্ধনে আবদ্ধ হন।
পেশাদারী জীবন
অভিনয়জীবন শুরু করার আগে সোনম সঞ্জয় লীলা বনসলির সহকারী হিসেবে কাজ করতেন। ব্ল্যাক (২০০৫) ছবিটি তৈরি হওয়ার সময় তিনি সহযোগীর ভূমিকায় ছিলেন। বড় পর্দায় তিনি আত্মপ্রকাশ করেন রনবীর কাপুরের সঙ্গে বনসলির সাওয়ারিয়া (২০০৭) ছবিতে, যা বক্স অফিসে খুব ভালো ফল করেনি । তবে বেশিরভাগ সমালোচক তার অভিনয়ের প্রশংসা করেছিলেন ।
২০০৯ সালে সোনম অভিষেক বচ্চনের বিপরীতে রাকেশ ওমপ্রকাশ মেহেরার দিল্লি ৬ -এ অভিনয় করেন। ছবিটি সমালোচকদের কাছ থেকে মিশ্র সমালোচনা পায় কিন্তু সোনামের অভিনয় উচ্চপ্রশংসিত হয়েছে। সমালোচক রাজীব মাসান্দের মতে, "দিল্লি ৬-এ সোনম নতুন করে আবিষ্কৃত হয়েছেন। তিনি প্রতিভাবান অভিনেত্রী যিনি তার সহজাত অভিনয় ক্ষমতার সাহায্যে স্বতস্ফুর্ত অভিনয় করেছেন, যদিও তার ভূমিকাটি তথাকথিত মুখ্য অভিনেত্রীর ছিলো না।"
২০১০ সালে সোনম পুনিত মালহোত্রার আই হেইট লাভ স্টোরিজ -এ ইমরান খানের বিপরীতে অভিনয় করেন । ছবিটি সোনমের প্রথম বক্স অফিস সাফল্য। এ বছর তিনি অভয় দেওলের বিপরীতে আয়েশা ছবিতে অভিনয় করেন যা মোটামুটি ব্যবসা করে।
২০১১ সালে সোনমের প্রথম ছবি থ্যাংক ইউ মাঝারি মানের ব্যবসা করলেও সমালোচকদের প্রশংসা পায় নি। এবছরই সোনম ভারতে এল ও রিয়েল এর পরিবেশক হিসেবে ৬৪তম কান চলচ্চিত্র উৎসবে অংশ নেন। সোনমের পরবর্তী ছবি শহীদ কপূরের বিপরীতে মওসম এবং অভিষেক বচ্চন, ববি দেওল ও বিপাশা বসুর সাথে দ্য ইতালীয় জব ছবির পুনঃনির্মাণ প্লেয়ার্স।
সখেরবাজার মেট্রো স্টেশন
সখেরবাজার মেট্রো স্টেশন হল ভারতের কলকাতার দক্ষিণাঞ্চলের বেহালার সখেরবাজারে কলকাতা মেট্রোর লাইন ৩-এর একটি স্টেশন। স্টেশনটি যে এলাকাতে সেই এলাকার নামে এই স্টেশনটির নামকরণ করা হয়। স্টেশনটি উত্তোলিত ভাবে ডায়মন্ড হারবার রোডের উপরে অবস্থিত।
অবস্থান
এই স্টেশনটি বেহালার সখেরবাজার এলাকাতে অবস্থিত। স্টেশনের ভৌগোলিক অবস্থান হল । স্টেশনটির পূর্ববর্তী স্টেশন হল ১.২১৫ কিলোমিটার দূরে অবস্থিত ঠাকুরপুকুর মেট্রো স্টেশন এবং পরবর্তী স্টেশন হল ১.৩৩ কিলোমিটার দূরে অবস্থিত বেহালা চৌরাস্তা মেট্রো স্টেশন।
ইতিহাস
২০১০-২০১১ অর্থবর্ষের রেল বাজেটে কলকাতা মেট্রো লাইন ৩ এর অনুমোদিত হয় এবং  নির্মাণের কাজের জন্য ২,৬৫১৯ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ জোকা মেট্রো স্টেশন থেকে এসপ্ল্যানেড মেট্রো স্টেশন পর্যন্ত মেট্রো করিডোর নির্মাণের দরপত্র পায়।
গঠন
কলকাতা মেট্রোর লাইন ৩-এর অন্তর্গত সখেরবাজার মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।
পরিকাঠামো
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।
বিদ্যুৎ ও সংকেত ব্যবস্থা
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।
যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।
পরিষেবা
কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।
সিক্রেট ইন্টেলিজেন্স সার্ভিস
সিক্রেট ইন্টেলিজেন্স সার্ভিস বা এমআই৬ যুক্তরাজ্যীয় সরকার তথা ব্রিটিশ গভর্নমেন্টের বৈদেশিক গুপ্তচর বিভাগের নিয়ন্ত্রণকারী সংস্থা। পাশাপাশি অভ্যন্তরীণ নিরাপত্তা সংস্থা হিসেবে এমআই৫, সরকারী যোগাযোগের প্রধান দপ্তর বা জিসিএইচকিউ, প্রতিরক্ষা সংস্থা বা ডিআইয়ের সাথে একযোগে কাজ করছে। যুক্তরাজ্যের জয়েন্ট ইন্টেলিজেন্স কমিটি বা জিআইসি'র নিয়ন্ত্রণে থেকে নির্দিষ্ট নির্দেশনার মাধ্যমে কাজ করে সিক্রেট ইন্টেলিজেন্স সার্ভিস।
এটা বারংবার এমআই৬ নামে গণমাধ্যমে উল্লেখ হতে থাকে। বিশেষ করে দ্বিতীয় বিশ্বযুদ্ধে যখন সিক্রেট ইন্টেলিজেন্স সার্ভিস নামটি বহুনামে উল্লেখ হয়, তখন এমআইসিক্স নামকরণটি নিশ্চিত হয়ে যায়। ১৯৯৪ সালের পূর্ব পর্যন্ত এমআই৬ নামটি প্রাতিষ্ঠানিকভাবে বিশ্বব্যাপী পরিচিতি পায়নি ও স্বীকৃত ছিল না।
ইতিহাস
সিক্রেট ইন্টেলিজেন্স সার্ভিস বা এসআইএস বা এমআই৬ বর্তমানে ব্রিটেনের জাতীয় নিরাপত্তার দায়িত্ব নিয়ে গুপ্তচরের প্রধান ভূমিকা পালনে সক্ষম।
প্রতিষ্ঠা
১৯০৯ সালে উইলিয়াম মেলভিল নামক সিক্রেট সার্ভিস ব্যুরো'র একজন কর্মকর্তা সিক্রেট ইন্টেলিজেন্স সার্ভিসের প্রতিষ্ঠাতা। দপ্তরটি নৌ-সেনাবিভাগ এবং যুদ্ধ অফিসের যৌথ উদ্যোগে গ্রেট ব্রিটেন ও বিদেশের মধ্যে গোয়েন্দা অভিযানের দায়িত্ব নিয়োজিত ছিল। এটি বিশেষ করে জার্মান সাম্রাজ্যের কার্যকলাপের উপরই সবিশেষ মনোযোগ দিয়েছিল। ব্যুরো বা দপ্তরটি নৌ এবং সেনা - এই দুই বিভাগে বিভাজন করা হয়েছিল। এগুলো হলোঃ এই বিভাজনের মূল কেন্দ্রবিন্দু ছিল নৌসেনাবিভাগ। তারা জার্মান সাম্রাজ্যের নৌবাহিনীর সামরিক শক্তিমত্তা সম্পর্কে বিস্তারিত জানতে আগ্রহী ছিল। এই বিশেষায়ণ ১৯৪১ সালের পূর্বেই প্রাতিষ্ঠানিকভাবে সৃষ্টি করা হয়েছিল। যখন প্রথম বিশ্বযুদ্ধ শুরু হয়, দু'টি শাখাই প্রশাসনিকভাবে রূপান্তরিত হয়ে ডাইরেক্টরেট অব মিলিটারী ইন্টেলিজেন্স সেকশন ৬ (এমআইসিক্স) হয়ে যায়। এ নামই বর্তমানকালে সাধারণ নাম হয়ে এমআই৬ হিসেবে সর্বসাধারণ্যে পরিচিতি পেয়ে আসছে।
প্রথম বিশ্বযুদ্ধে
প্রথম বিশ্বযুদ্ধ চলাকালীন সময়কালে সংস্থাটির ভূমিকা ছিল মিশ্রতায় পরিপূর্ণ। কারণ, জার্মানিতে তারা তাদের নিজস্ব কোন নেটওয়ার্ক সৃষ্টি করতে পারেনি। অধিকাংশ ক্ষেত্রেই সামরিক বাহিনী কিংবা বাণিজ্যিক গোয়েন্দা সংস্থাদের কাছ থেকে তথ্য সংগ্রহ করতে হতো। এক্ষেত্রে নিরপেক্ষ দেশ, দখলকৃত অঙ্গরাজ্য এবং রাশিয়া গুরুত্বপূর্ণ ভূমিকা পালন করে।
যুদ্ধ পরবর্তীকালে
১৯২০ এর দশক পর্যন্ত কূটনৈতিক দপ্তরের সাথে নিবিঢ় সম্পর্কের মাধ্যমে সিক্রেট ইন্টেলিজেন্স সার্ভিস গড়ে উঠে। এটি দূতাবাসসমূহে পাসপোর্ট নিয়ন্ত্রণকারী কর্মকর্তার পদ তৈরী করে। ১ম বিশ্বযুদ্ধের সময় থেকে ব্রিটিশ আর্মি ইন্টেলিজেন্সের পদ্ধতিগণ উন্নয়নের জন্য এ পদের প্রয়োজন পড়েছিল। এর ফলে সামগ্রীকভাবে কার্যসম্পাদন করা এবং কূটনৈতিক যোগাযোগ ব্যবস্থা আরো মজবুত হয়। কিন্তু পুনরায় ১৯৩০ এর দশকে সৃষ্ট ভেনলো ঘটনায় সঙ্কটাপন্ন হয়েছিল।
ব্রিটিশ গোয়েন্দা সংস্থার ভবিষ্যত কাঠামো নিয়ে বিতর্ক অব্যাহত থাকে। কিন্তু কামিং কর্তৃক বৈদেশিক দপ্তর নিয়ন্ত্রণের মাধ্যমে এ বিতর্ক অনেকাংশেই দূরীভূত হয়। ঐ সময়ে প্রতিষ্ঠানটি হার মেজিস্ট্রিজ সিভিল সার্ভিস বা হুয়াইটহল থেকে বিভিন্ন নামে পরিচিতি পায়। বৈদেশিক গোয়েন্দা সংস্থা, নিরাপত্তা সংস্থা, এমআইওয়ান(সি), বিশেষ গুপ্তচর বিভাগ, এমনকি সি'জ সংগঠন ইত্যাদি নামে এর বহুবিধ নামকরণ হতে থাকে। ১৯২০ সালের মধ্যে এটি দ্রুত 'সিক্রেট ইন্টেলিজেন্স সার্ভিস' নাম পরিচিতি পেতে থাকে। এবং বর্তমান সময় পর্যন্ত সিক্রেট ইন্টেলিজেন্স সার্ভিস নামেই গুপ্তচর বিভাগ অধ্যাদেশ, ১৯৯৪ এর মাধ্যমে পরিচালিত হচ্ছে।
যুদ্ধ পরবর্তী সময়ে সংস্থাটি 'স্যার ম্যানসফিল্ড স্মিথ-কামিংয়ের' অধীনে ছিল। সমগ্র ১৯২০ এর দশকের অধিকাংশ বছরই সমাজতন্ত্র বিশেষ করে রাশিয়ার বলশেভিক আন্দোলনের দিকেই নজর ছিল বেশি। বলশেভিক সরকার উৎখাতে ১৯১৮ সালে গুপ্তচর হিসেবে সিডনী জর্জ র‌্যালী এবং স্যার রবার্ট ব্রুশ লকহার্টকে প্রেরণ করেছিল। ক্যাপ্টেন জর্জ হিলের নেতৃত্বে সোভিয়েট রাশিয়ার প্রথমদিকে একনিষ্ঠ গুপ্তচর মোতায়েনের চেয়ে ভাল ফলাফল বয়ে এনেছিল।
অবসরগ্রহণের অল্পকিছুদিন পূর্বে ১৪ জুন, ১৯২৩ সালে স্মিথ-কামিং আকস্মিকভাবে নিজ বাড়ীতে মারা যান। তার পরিবর্তে সি হিসেবে দায়িত্বভার গ্রহণ করেন অ্যাডমিরাল স্যার হিউ কিউয়েক্স সিনক্লেয়ার। যদিও পূর্বসুরীর অনন্যসাধারণ প্রতিভা তার মাঝে অনুপস্থিত ছিল, তবু সিনক্লেয়ারের মাঝে সংগঠনের ভবিষ্যত নিয়ে স্পষ্ট দৃষ্টিভঙ্গীতে অগ্রসর হয়েছিলেন। তার নেতৃত্বে কার্যপরিধি বিকশিত হয়েছিল।
১৯৩০ এর দশকে নাত্সী জার্মানির উত্থানজনিত ভীতিতে সংস্থাটির দৃষ্টি পরিবর্তিত হয়ে নাৎসীদের কর্মকাণ্ডের দিকে দৃষ্টি নিবদ্ধ হয়। সরকার এবং জার্মান নৌসেনাবিভাগের মধ্য থেকে বিশ্বস্ত সূত্রের মাধ্যমে বিভিন্নভাবে সেবা কর্মকাণ্ড পরিচালিত হয়। কিন্তু বৈদেশিক বিভাগে স্থায়ীভাবে নিযুক্ত সহকারী সচিব রবার্ট গিলবার্ট ভ্যানসিটার্টের কূটনৈতিক যোগাযোগে এটি কম গুরুত্ব পায়।
সিনক্লেয়ার ১৯৩৯ সালে অসুস্থতাজনিত কারণে মারা যান। তার পরিবর্তে নতুন 'সি' হিসেবে আসেন লেফ্‌টেন্যান্ট কর্ণেল স্টুয়ার্ট মেনজিস। তিনি ১ম বিশ্বযুদ্ধের শেষ পর্যন্ত অশ্বারোহী বাহিনীতে কর্মরত ছিলেন।
এমআইসিক্সের প্রধান কার্যালয়
thumbnail|right|300px| লন্ডনের ভক্সহল ক্রসে সিক্রেট ইন্টেলিজেন্স সার্ভিসের প্রধান কার্যালয়। ১৯৯৫ সাল থেকে সিক্রেট ইন্টেলিজেন্স সার্ভিসের সদর দপ্তর লণ্ডনের টেম্‌স নদীর পাশে ৮৫ ভক্সহল ক্রসে অবস্থিত। ১৯৬৬-১৯৯৫ সাল পর্যন্ত পূর্ববর্তী সদর দপ্তর সেঞ্চুরি হাউস, ১০০ ওয়েস্টমিনিস্টার ব্রিজ রোড, ল্যাম্বেথে ছিল। তারপূর্বে এ ভবনের অবস্থান ছিল ১৯২৪-১৯৬৬ সাল পর্যন্ত লণ্ডনের ভিক্টোরিয়া স্ট্রীটে। যদিও সিক্রেট ইন্টেলিজেন্স সার্ভিস ব্রডওয়ে থেকে পরিচালিত হয়েছিল, প্রকৃতপক্ষে এটি পরিচালিত হতো সেন্ট জেমস স্ট্রিট থেকে।
সিক্রেট ইন্টেলিজেন্স সার্ভিস সংস্থাটির ভবনের অঙ্গসজ্জা জেমস বন্ড চলচ্চিত্রের গোল্ডেনআই, দি ওয়ার্ল্ড ইজ নট এনাফ এবং ডাই এনোদার ডে ছবিতে দেখানো হয়েছে। এমআইসিক্স প্রথমবারের মতো ভবনের অঙ্গসজ্জ্বা জেমস বন্ড সিরিজের 'দি ওয়ার্ল্ড ইজ নট এনাফ' চলচ্চিত্রে প্রদর্শনের অনুমতি প্রদান করে। উক্ত চলচ্চিত্রে ভবনের অভ্যন্তরে ব্রিফকেস পরিপূর্ণ টাকায় বিস্ফোরণ ঘটানোর দৃশ্য ধারণ করা হয়। ডেইলি টেলিগ্রাফে প্রকাশিত নিবন্ধে জানা যায় যে, ব্রিটিশ সরকার চলচ্চিত্রের অংশবিশেষ ধারণ করার প্রস্তাবে বিরোধিতা করেছিলেন। কিন্তু এই দাবীটি আদৌ সত্য নয় বলে বৈদেশিক এবং কমনওয়েলথ দপ্তরের একজন মুখপাত্র নাকচ করে দেন।
২০ সেপ্টেম্বর ২০০০ তারিখের সন্ধ্যায় ভবনটি রাশিয়ায় নির্মিত আরপিজি-২২ ট্যাংক বিধ্বংসী ক্ষেপণাস্ত্রের আঘাতে ক্ষতিগ্রস্ত হয়। নবম তলায় ক্ষেপণাস্ত্রটি অগভীর ক্ষতের সৃষ্টি করেছিল। মেট্রোপলিটন পুলিশ সার্ভিসের সন্ত্রাস-বিরোধী শাখা থেকে জানা যায়, এ ঘটনায় রিয়্যাল আইরিশ রিপাবলিকান আর্মি বা রিয়্যাল আইআরএ তাদের সম্পৃক্ততার কথা জানিয়েছে।
ওয়ারেন বার্ডসলি
ওয়ারেন কার্লি বার্ডসলি (Warren Bardsley; জন্ম: ৬ ডিসেম্বর, ১৮৮২ - মৃত্যু: ২০ জানুয়ারি, ১৯৫৪) নিউ সাউথ ওয়েলসের ওয়ারেন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের পক্ষে ১৯০৯ থেকে ১৯২৬ মেয়াদে টেস্ট ক্রিকেটে অংশগ্রহণ করেছিলেন তিনি। এছাড়াও, ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন তিনি। মূলতঃ উদ্বোধনী ব্যাটসম্যান হিসেবেই ওয়ারেন বার্ডসলি খেলেছিলেন।
খেলোয়াড়ী জীবন
১৯০৮-০৯ মৌসুমের ঘরোয়া ক্রিকেটে ৯ ইনিংসে ৮৩.১১ গড়ে ৭৪৮ রান তোলেন। এরফলে ১৯০৯ সালে ইংল্যান্ড সফরে অনুষ্ঠিত অ্যাশেজ সিরিজে খেলার জন্য অস্ট্রেলিয়া দলের সদস্য মনোনীত হন। বার্মিংহামের এজবাস্টনে অনুষ্ঠিত টেস্টে তার অভিষেক ঘটে। কিন্তু তাকে বেশ রান খরায় ভুগতে হয়েছিল। প্রথম আট ইনিংসে ২, ৬, ৪৬, ০, ৩০, ২, ৯ এবং ৩৫ সংগ্রহ করেন। কিন্তু লন্ডনের ওভালে অনুষ্ঠিত পঞ্চম টেস্টের উভয় ইনিংসে সেঞ্চুরি করেন। এরফলে টেস্ট ক্রিকেটের ইতিহাসে প্রথম ক্রিকেটার হিসেবে উভয় ইনিংসে সেঞ্চুরি করার কীর্তিগাথা রচনা করেন তিনি। ৯ আগস্ট, ১৯০৯ তারিখে ইংল্যান্ডের বিপক্ষে উভয় ইনিংসে তিনি যথাক্রমে ১৩৬ ও ১৩০ রান তুলেন। তবে ঐ খেলাটি ড্রয়ে পরিণত হয়েছিল।
অস্ট্রেলিয়ায় অনুষ্ঠিত ১৯১০-১১ মৌসুমে সফরকারী দক্ষিণ আফ্রিকার বিপক্ষে বার্ডসলি চমৎকার খেলেন। নয় ইনিংসে তিনি ৬৩.৬৭ গড়ে ৫৭৩ রান তোলেন। কিন্তু পরের বছর ইংল্যান্ডের বিপক্ষে তিনি তেমন ভালো করতে পারেননি। ফলশ্রুতিতে দল থেকে বাদ পড়েন ও বয়োঃজ্যেষ্ঠ সিড গ্রিগোরি পঞ্চম টেস্টে তার স্থলাভিষিক্ত হয়েছিলেন।
অধিনায়কত্ব
১৯২৬ সালে ৪৩ বছর বয়সে সর্বশেষ ইংল্যান্ড সফরে যান। নিয়মিত অধিনায়ক হার্বি কলিন্সের অসুস্থতার কারণে দ্বিতীয় টেস্টে পরীক্ষামূলকভাবে তাকে অধিনায়কের দায়িত্ব দেয়া হয়। এরফলে ৪৩ বছর ২১৬ দিন বয়সে তিনি টেস্ট ক্রিকেটের ইতিহাসে বয়োঃজ্যেষ্ঠ অধিনায়কের দায়িত্ব পালন করে ইতিহাস গড়েন। বার্ডসলি’র অধিনায়কত্বে দুই টেস্টই ড্রয়ে পরিণত হয়। ৫ টেস্টের ঐ সিরিজের সবগুলো টেস্টে অংশ নিয়েছিলেন। তন্মধ্যে লর্ডসে অনুষ্ঠিত দ্বিতীয় টেস্টে অপরাজিত ১৯৩* রান তোলেন যা তাঁর ব্যক্তিগত সর্বোচ্চ। ফলশ্রুতিতে অস্ট্রেলিয়ার সর্বাপেক্ষা বয়োঃজ্যেষ্ঠ ক্রিকেটাররূপে সেঞ্চুরি করেন তিনি। এছাড়াও লর্ডসে সর্বোচ্চ টেস্ট রান করার কৃতিত্ব গড়েন যা পরবর্তীকালে ডোনাল্ড ব্র্যাডম্যান ১৯৩০ সালে ২৫৪ করে নতুন রেকর্ড গড়েন।
অবসর
১৯১০ সালে উইজডেন কর্তৃক অন্যতম বর্ষসেরা ক্রিকেটার মনোনীত হন। ১৯৪৫ সালে ৬২ বছর বয়সে ‘জারট্রুড কোপ’ নাম্নী এক রমণীর পাণিগ্রহণ করেন তিনি। ২০ জানুয়ারি, ১৯৫৪ তারিখে ৭১ বছর বয়সে সিডনিতে তার দেহাবসান ঘটে।
স্ফুলিঙ্গ
স্ফুলিঙ্গ শব্দটি দ্বারা নিম্নের বিষয় সমূহ নির্দেশিত হতে পারে-
দাভাও নগরী
দাভাও নগরী (Dakbayan sa Dabaw; Lungsod ng Davao) দক্ষিণ-পূর্ব এশিয়ার দ্বীপরাষ্ট্র ফিলিপাইনের মিন্দানাও দ্বীপের দক্ষিণ-পূর্বভাগে অবস্থিত একটি বন্দর নগরী। এটির আয়তন প্রায় ২৪৪৩ বর্গকিলোমিটার, ফলে এটি আয়তনের বিচারে শুধু ফিলিপাইনের বৃহত্তম নগরী নয়, এমনকি সারা বিশ্বের সবচেয়ে বড় নগরীগুলির একটি। ২০২০ সালে তথ্য অনুযায়ী এখানে প্রায় ১৭ লক্ষ ৭৬ হাজার লোকের বাস, ফলে এটি সমগ্র ফিলিপাইনের তৃতীয় সর্বোচ্চ জনবহুল নগরী (ম্যানিলা ও কেসোন শহরের পরে) এবং মিন্দানাও অঞ্চলের সর্বোচ্চ জনবহুল নগরী।
ভৌগোলিকভাবে দাভাও নগরীটি দাভাও দেল সুর প্রদেশে, আপো পর্বতের পাদদেশে, দাভাও নদীর মোহনায়, দাভাও উপসাগরের মাথায় অবস্থিত। কিন্তু এটি প্রদেশ অপেক্ষা স্বাধীনভাবে পরিচালিত হয়। নগরীটি তিনটি নির্বাচনী এলাকায় বিভক্ত, যেগুলি আবার মোট ১১টি প্রশাসনিক জেলা ও ১৮২টি বারানগাই নামক বিভাগে বিভক্ত। দাভাও নগরীটি মেট্রো দাভাও নামক একটি মহানগর এলাকার কেন্দ্রে অবস্থিত, যা সমগ্র ফিলিপাইনের তৃতীয় সর্বোচ্চ জনবহুল মহানগর এলাকা। এটি ফিলিপাইনের দ্বিতীয় বৃহত্তম দ্বীপ মিন্দানাও ও দ্বীপটির দাভাও প্রদেশের প্রধান ব্যবসা, বাণিজ্য ও শিল্পকেন্দ্র। দাভাওতে ফিলিপাইনের সর্বোচ্চ পর্বত আপো পর্বত (উচ্চতা ২৯৫৪ মিটার) অবস্থিত। দাভাওয়ের জলবায়ু গ্রীষ্মমণ্ডলীয় প্রকৃতির। তবে দাভাও উপসাগরে অবস্থিতি ও কাছেই সমুদ্রমধ্যবর্তী সামাল দ্বীপের উপস্থিতি কারণে এখানে প্রশান্ত মহাসাগরীয় তাইফুন নামক ঘূর্ণিঝড়ের প্রকোপ কম।
দাভাওয়ের সাথে ছোট ছোট ৫০টি সমুদ্রবন্দর সম্পর্কিত, যেগুলি একাধারে জাতীয় ও আন্তর্জাতিক পর্যায়ে জাহাজযোগ্যে পণ্য প্রেরণের কাজে নিয়োজিত। দাভাও নগরীর কাছেই সাগরে অবস্থিত সামাল দ্বীপটি পাকিপুতান প্রণালী গঠন করেছে, যেখানে সান্তা আনা নামক ছোট জাহার ভেড়ার একটি পৌর বন্দর ও শহর থেকে ৮ কিলোমিটার উত্তরে সাসা নামক গভীর জলের পোতাশ্রয় রয়েছে। দাভাওয়ের বন্দরগুলি থেকে ফিলিপাইনের অন্যান্য দ্বীপে জাহাজযোগে যাত্রী পরিবহনের পাশাপাশি কোপরা, নারিকেল, ফল, মসলা, মুক্তা, ভুট্টা ও চাল জাহাজযোগে প্রেরণ করা হয়। আন্তর্জাতিক বন্দর থেকে বিপুল পরিমাণে "আবাকা" নামক এক ধরনের শণজাতীয় প্রাকৃতিক তন্তু রপ্তানি করা হয়, যা "ম্যানিলা শণ" নামে পরিচিত। নগরীটিকে "ফিলিপাইনের ডুরিয়ান রাজধানী" ও "ফিলিপাইনের চকোলেট রাজধানী" ডাকনামে ডাকা হয়। এছাড়া এখানে কাঠ ও কাঠজাত পণ্য উৎপাদন করা হয়, যদিও দ্বীপের বেশিরভাগ উন্নতমানের কাষ্ঠবৃক্ষ কেটে ফেলা হয়েছে। অঞ্চলটিতে গবাদি পশুর শিল্পখাতটিও ক্রমবর্ধমান।
দাভাও এলাকাতে প্রাচীনকালে বাগোবো, বলান, মান্দায়া, মানোও, মানস্কা ও তিবোলি জাতির লোকেরা বিক্ষিপ্তভাবে দাভাও নদীর উপত্যকায় বাস করত। ১৮৪৯ সালে স্পেনীয় কোনকিস্তাদোররা (দেশবিজয়ী সেনারা) স্থানীয় মুসলমানদের ক্ষমতাচ্যুত করে ও বর্তমান দাভাও নগরী যেখানে অবস্থিত, সেখানে একটি ঘাঁটি প্রতিষ্ঠা করে, ফলে এখানে খ্রিস্টান বসতিস্থাপকদের বসবাস করা সহজ হয়। ১৯৩৭ সালে ফিলিপাইনের সরকার দাভাওকে নগরীর মর্যাদা দান করে, যার পর এখানে বহুসংখ্যক ফিলিপিনো খামারমালিক ও জাপানি অভিবাসী শ্রমিকের আগমন ঘটে ও শহরটির জনসংখ্যা বৃদ্ধি পায়। দ্বিতীয় বিশ্বযুদ্ধের সময় এখানে জাপানি আঞ্চলিক সেনাবাহিনীর প্রধান কার্যালয় ছিল। মিত্রশক্তির বিমানবাহিনীর বোমাবর্ষণে শহরটিকে সম্পূর্ণ গুঁড়িয়ে দেওয়া হয়। যুদ্ধের পর পুনর্নিমিত শহরটিতে স্পেনীয়, মার্কিন ও ইসলামী স্থাপত্যশৈলীর মিশ্র প্রভাব পরিলক্ষিত হয়, যা নগরীটির ইতিহাসের প্রতিফলন। ১৯৮০-র দশকে দুইটি ভিন্ন ভিন্ন বিদ্রোহী গোষ্ঠী (সাম্যবাদী নতুন জনতার সেনাবাহিনী ও মোরো জাতীয় মুক্তি ফ্রন্ট নামক একটি মুসলমান বিচ্ছিন্নতাবাদী আন্দোলন) নগরীটিকে একটি ঘাঁটি হিসেবে ব্যবহার করেছিল। সরকারী সেনারা শেষ পর্যন্ত বিদ্রোহীদেরকে শহর থেকে হটিয়ে দিতে সক্ষম হয়।
দাভাও নগরীরে বহু বিচিত্র জাতির লোকের বাস, যাদের মধ্যে মোরো, বিসায়ান, বাগোবো, বিকোলানো, ইলোকানো, তাগালোগ, চীনা, জাপানি ও অন্যান্য জাতি অন্তর্ভুক্ত। নগরীর আগ্রহজনক বা দর্শনীয় স্থানের মধ্যে আছে আগিনালদো মুক্তার খামার, দাভাও জাদুঘর ও পুয়েন্তেস্পিনা অর্কিড বাগান। শহরের কাছেই দর্শনীয় স্থানের মধ্যে আছে আপো পর্বত জাতীয় উদ্যান। আপো পর্বত এলাকাতে বিলুপ্তপ্রায় ফিলিপিনো ঈগল পাখির বাস, যেগুলিকে দাভাওয়ের ঈগল সংরক্ষণ কেন্দ্রতেও পরিদর্শন করা সম্ভব। দাভাও নগরীতে ১৯৪৬ সালে প্রতিষ্ঠিত মিন্দানাও বিশ্ববিদ্যালয়টি অবস্থিত।
ক্রিকেটের ব্যাটিং গড়ের তালিকা
শীর্ষ ২০ অবসরপ্রাপ্ত টেস্ট ব্যাটসম্যান
টিকা: যদি ২০ ইনিংসের শর্তাবলী না রাখা হয়, তাহলে অবসর নেয়া খেলোয়াড়দের মধ্যে অ্যান্ডি গ্যানটিউমের গড় হবে ১১২.০০ যা তিনি তার একমাত্র টেস্ট ইনিংসে করেছিলেন।
শীর্ষ ১০ সক্রিয় টেস্ট ব্যাটসম্যান
টিকা: এ তালিকায় পুনরায় ২০ ইনিংসের শর্তাবলী প্রযোজ্য। উদাহরণ হিসেবে গ্যারি ব্যালেন্স ১৭ টেস্ট ইনিংসে বর্তমানে ৬৭.৯৩ গড়ে রয়েছেন।
২০১৩ নিউজিল্যান্ড ক্রিকেট দলের ইংল্যান্ড সফর
নিউজিল্যান্ড ক্রিকেট দল ৪ থেকে ২৭ জুন, ২০১৩ তারিখ পর্যন্ত ইংল্যান্ড সফর করে। সেখানে তারা দু’টি টেস্ট, তিনটি একদিনের আন্তর্জাতিক এবং দু’টি টুয়েন্টি২০ আন্তর্জাতিকে অংশগ্রহণ করে। এছাড়াও, দলটি ওডিআই এবং টি২০আই সিরিজের মাঝামাঝি সময়ে অনুষ্ঠিত ২০১৩ সালের আইসিসি চ্যাম্পিয়ন্স ট্রফি প্রতিযোগিতায় অংশগ্রহণ করেছে। উভয় দল সর্বশেষ ফেব্রুয়ারি-মার্চ, ২০১৩ সালে অনুষ্ঠিত আন্তর্জাতিক ক্রিকেটে মোকাবেলা করেছিল।
২০০৩ মৌসুমের ইন্ডিয়ান প্রিমিয়ার লীগে ব্যস্ত থাকায় বেশকিছুসংখ্যক খেলোয়াড় নিউজিল্যান্ড দলের সাথে সফরকালীন সময়ে যোগ দেয়নি। নিউজিল্যান্ড ক্রিকেটের সাথে খেলোয়াড়দের সংস্থার চুক্তি মোতাবেক পাঁচ সপ্তাহব্যাপী আইপিএল প্রতিযোগিতায় আর্থিকভাবে লাভবান হবার উদ্দেশ্যেই এমনটি হয়েছে। কেননা তারা আন্তর্জাতিক ক্রিকেটাঙ্গনে অংশগ্রহণের চেয়ে আইপিএলেই বেশি লাভবান হন।
৪র্থ ইংরেজ বোলার হিসেবে ১ম টেস্টে পিটার ফুলটনকে আউট করে জেমস অ্যান্ডারসন তিনশত উইকেট লাভ করেন।
টি২০:কেন্ট স্পিটফায়ার্স ব নিউজিল্যান্ড একাদশ
† যদি নিউজিল্যান্ড দল আইসিসি চ্যাম্পিয়ন্স ট্রফির চূড়ান্ত খেলায় অবতীর্ণ হতো, তাহলে খেলাটি বাতিল হয়ে যেতো।
সুন্দা (মহাদেশ)
সুন্দা (ইংরেজি: Sunda) বা সুন্দাল্যান্ড (ইংরেজি: Sundaland) ছিল দক্ষিণপূর্ব এশিয়ার মূল ভূখণ্ড ও সামুদ্রিক অঞ্চলগুলি নিয়ে গঠিত একটি প্রাগৈতিহাসিক মহাদেশ। প্রায় ১৮,০০০ বছর আগে এটি আংশিকভাবে জলমগ্ন হয়। আফ্রিকা পরিত্যাগ করে আদিম জনগোষ্ঠীর একটি অংশ সাহুল ও সুন্দায় এসে বসতি স্থাপন করে।
জাতীয় জলপথ ৬
প্রথম পর্যায়
প্রথম পর্যায় ভাঙ্গা থেকে শিলচর পর্যন্ত ৭৬ কিমি জলপথকে জাতীয় জলপথ ৬ এ উন্নিত করা হবে।
দ্বিতীয় পর্যায়
দ্বিতীয় পর্যায় শিলচর থেকে লক্ষীপুর পর্যন্ত বাকি ৪৬ কিমি জাতীয় জলপথ গঠনকরা হবে বরাক নদীতে।
ষষ্ঠ লোকসভা
ষষ্ঠ লোকসভার সদস্যগণ (২৩শে মার্চ ১৯৭৭ – ২২শে আগস্ট ১৯৭৯) ফেব্রুয়ারি-মার্চ ১৯৭৭ সালে নির্বাচিত হয়েছিলেন।
বীরেন্দ্র কিশোর রোয়াজা
বীরেন্দ্র কিশোর রোয়াজা ছিলেন একজন বাংলাদেশী ত্রিপুরী সমাজকর্মী এবং রাজনীতিবিদ। তিনি ১৯৫৪ সালের পূর্ববঙ্গ আইনসভা নির্বাচনে পার্বত্য চট্টগ্রামের প্রতিনিধি নির্বাচিত হয়েছিলেন।
তিনিই পার্বত্য চট্টগ্রামের আদিবাসীদের পক্ষে প্রথম আদিবাসী যিনি পূর্ববঙ্গ আইনসভা নির্বাচনে জয়ী হন। ১৯৭২ সালে পার্বত্য চট্টগ্রাম জনসংহতি সমিতি গঠিত হলে তিনি এর প্রতিষ্ঠাতা সভাপতি নির্বাচিত হন।
দোমন সিংহ নাগপুরে
দোমন সিং নাগপুরে (জন্ম: ১ মার্চ ১৯৪৪, খায়রলঞ্জি, মধ্য প্রদেশ) একজন ভারতীয় রাজনীতিবিদ এবং ভারতের রিপাবলিকান পার্টির(খোবরাগাদে) সদস্য। নাগপুরে বালাগাট জেলার খায়রলঞ্জি আসন থেকে মধ্য প্রদেশ বিধানসভার সদস্য ছিলেন।  ১৯৯৩ সালে তাঁকে দিগ্বিজয় সিংয়ের মন্ত্রিসভায় অন্তর্ভুক্ত করা হয়েছিল।
পেটজল স্টপ
একটি পেটজল স্টপ হল একটি উতরক যা ফরাসী সংস্থা পেটজল দ্বারা নির্মিত এবং গুহায় বসবাস করতে ও দড়ি কাঁটতে ব্যবহৃত হয়।
ব্যবহার
স্টপটি ৯ থেকে ১২ মিমি ব্যাসের মধ্যে একক দড়ি দিয়ে ব্যবহারের জন্য এবং সাধারণত ক্যারাবাইনার এর মাধ্যমে জোড়ায় সংযুক্ত থাকে। সুরক্ষা ক্লিপটি পূর্বাবস্থায় রেখে দোলটি ক্যাম এবং বোবিনের সাহায্যে বাঁধা হয় এবং দোলের পাশের প্লেটটি পাশের দিকে নিয়ে যাওয়া হয়। সুইং সাইড প্লেটটি জোড়া থেকে সংযোগ বিচ্ছিন্ন করার ফলে দড়িটি সন্নিবেশ এবং অপসারণের সুবিধা দেয়, যার ফলে এটি দীর্ঘ অ্যাবসিল এ বাদ পড়ার সম্ভাবনা কম থাকে। যেহেতু স্টপটি স্ব-ধ্বংস উৎসাহক, দেহটির হ্যান্ডেলটি অনিচ্ছাকৃতভাবে প্রকাশের ফলে অবতরণ বন্ধ হওয়া উচিত, অসম্পূর্ণ নিম্ন ক্যামের কারণে দড়িটি কুঁচকে দেওয়া হয়। এই কার্যকারিতাটি রকফোল বা অসুস্থতার কারণে অজ্ঞান হয়ে পড়ে যাওয়ার ঘটনায় ব্যবহারকারীকে সুরক্ষিত করে, যদিও উত্থানের নিচে দড়ির উপর হাত দিয়ে ঘর্ষণটি ম্যানুয়ালি নিয়ন্ত্রণের স্ট্যান্ডার্ড পদ্ধতি দ্বারা পরিচালিত হওয়া উচিত।
স্টপ হ্যান্ডেল ব্যতীত বোবিন অবতরণের একটি সহজ সংস্করণ উপলব্ধ রয়েছে।
বাইতুল-মাল
বাইতুল মাল (আরবি: بيت المال) একটি আরবি শব্দ যার অর্থ "অর্থের ঘর"। ঐতিহাসিকভাবে, এটি একটি আর্থিক প্রতিষ্ঠান। যাকাত এর জন্য ইসলামী রাষ্ট্রর প্রশাসন, বিশেষত প্রাথমিক যুগে ইসলামিক খেলাফতে এটির কাজ ছিল। এটি খলিফা ও সুলতানদের জন্য ব্যক্তিগত আর্থিক এবং সরকারী ব্যয় পরিচালনার জন্য একটি রাজকীয় কোষাগার হিসাবে কাজ করত। এছাড়া, এটি সরকারিভাবে যাকাত বিতরণ পরিচালনা করত। আধুনিক ইসলামী অর্থনীতিবিদদের সমসাময়িক ইসলামী সমাজগুলির জন্য এটি উপযুক্ত।
ইতিহাস
বায়তুল মাল সেই বিভাগ ছিল যা রাজ্যের রাজস্ব এবং অন্যান্য সমস্ত অর্থনৈতিক বিষয় নিয়ে কাজ করে। মুহাম্মদ (স.) এর সময়ে কোনও স্থায়ী বায়তুল-মাল বা সরকারী কোষাগার ছিল না। যা কিছু রাজস্ব বা অন্যান্য পরিমাণ প্রাপ্ত হয়েছিল তা তাৎক্ষণিকভাবে বিতরণ করা হয়েছিল। নবুওয়াতের সময় সর্বশেষ প্রাপ্তি বাহরাইন থেকে (শ্রদ্ধা জানানো হয়েছিল) আট লাখ দিরহাম যা মাত্র এক সভায় বিতরণ করা হয়েছিল। প্রদান করার মতো কোনও বেতন ছিল না, এবং কোনও রাজ্যের ব্যয়ও ছিল না। সুতরাং জনসাধারণ পর্যায়ে কোষাগারের প্রয়োজনীয়তা অনুভব করা হয়নি। আবু বকর (রা.) এর সময়েও কোষাগার ছিল না। আবু বকর এমন একটি বাড়ি রেখেছিলেন যেখানে সমস্ত টাকা রসিদে রাখা হয়েছিল। সমস্ত অর্থ তৎক্ষণাৎ বিতরণ করা হওয়ায় সাধারণত কোষাগারটি খালি থাকত। আবু বকরের (রা.) মৃত্যুর সময় সরকারী কোষাগারে একটি মাত্র দিরহাম ছিল।
বায়তুল মালের প্রতিষ্ঠা
উমর (রা.) এর সময়ে বিষয়গুলি পরিবর্তিত হয়েছিল। বিজয়ী অর্থের পরিমাণ বাড়ার সাথে সাথে উমর (রা.) সেনাবাহিনীতে যুদ্ধরত পুরুষদের বেতনেরও অনুমতি দিয়েছিলেন। আবু হুরায়রা যিনি বাহরাইন এর গভর্নর ছিলেন তিনি পাঁচ লক্ষ দিরহাম রাজস্ব পাঠিয়েছিলেন। উমর (রা.) তাঁর পরামর্শক পরিষদের একটি সভা ডেকে এই অর্থ নিষ্পত্তি সম্পর্কে সাহাবাগণের মতামত চেয়েছিলেন। উসমান ইবনে আফফান পরামর্শ দিয়েছেন যে পরিমাণটি ভবিষ্যতের প্রয়োজনের জন্য রাখা উচিত। ওয়ালিদ বিন হিশাম পরামর্শ দিয়েছেন যে বাইজানটাইন এর মতো ট্রেজারি এবং অ্যাকাউন্টগুলি পৃথক করা উচিত। সাহাবাগণের সাথে পরামর্শ করার পরে ওমর মদীনাহ এ কেন্দ্রীয় ট্রেজারি প্রতিষ্ঠার সিদ্ধান্ত নিয়েছেন। আবদুল্লাহ বিন আরকাম ট্রেজারি অফিসার হিসাবে নিযুক্ত হন। তাকে আবদুর রহমান ইবনে আওফ ও মুইকিব সহায়তা করেছিলেন। একটি পৃথক অ্যাকাউন্ট বিভাগও স্থাপন করা হয়েছিল এবং এটি ব্যয় করা সমস্ত রেকর্ড বজায় রাখা দরকার ছিল। পরে প্রদেশগুলিতে প্রাদেশিক কোষাগার স্থাপন করা হয়। স্থানীয় ব্যয় মেটানোর পরে প্রাদেশিক কোষাগারগুলিকে উদ্বৃত্তের পরিমাণ মদীনা কেন্দ্রীয় কোষাগারে প্রেরণ করা হত। ইয়াকুবির মতে কেন্দ্রীয় কোষাগারে প্রদেয় বেতন ও উপবৃত্তিগুলির পরিমাণ ছিল ৩০০ মিলিয়ন দিরহাম।
'বাইতুল মাল' নামে রাজকীয় কোষাগারের জন্য একটি পৃথক বিল্ডিং নির্মিত হয়েছিল, বড় শহরগুলিতে প্রায় ৪০০ জন রক্ষী ছিল।
দানশীলতা
কল্যাণ এবং পেনশন এর ধারণাগুলি প্রারম্ভিক ইসলামী আইন যাকাত (দাতব্য) এর অন্যতম রূপ হিসাবে চালু হয়েছিল সপ্তম শতাব্দীতে রশিদুন খিলাফত এর অধীনে। 'পাঁচটি স্তম্ভের ইসলাম' এই প্রথাটি আব্বাসিদ যুগেও খেলাফত অব্যাহত ছিল। একটি কর ('জাকাত' 'এবং' 'জিজিয়া' 'সহ) একটি ইসলামী সরকার এর আয়কর জোগাড় করার জন্য ব্যবহৃত হয়েছিল আয় সরবরাহ করার জন্য অভাবী, দরিদ্র, প্রবীণ, এতিম, বিধবা এবং অক্ষম সহ। ইসলামী আইনবিদ আল-গাজালী (আলগাজেল, ১০৫৮-১১১১) অনুসারে, বিপর্যয় বা দুর্ভিক্ষ সংঘটিত হওয়ার ক্ষেত্রেও সরকার প্রতিটি অঞ্চলে খাদ্য সরবরাহ মজুত করবে বলে আশা করা হয়েছিল। সুতরাং, শাদি হামিদের মতে, খেলাফতকে বিশ্বের প্রথম প্রধান "কল্যাণ রাষ্ট্র" হিসাবে বিবেচনা করা যেতে পারে।